Na temelju članka 39. Zakona o proračunu («Narodne novine» broj 87/08) i članka 30. Statuta Općine Privlaka („Službeni glasnik Zadarske županije“ broj 14/09, 10/13 i 14/11), Općinsko vijeće općine Privlaka na 7. ( sedmoj ) sjednici održanoj 19. prosinca 2017.g.

d o n o s i :

**DRUGE IZMJENE I DOPUNE PROGRAMA**

**javnih potreba socijalne skrbi u**

**Općini Privlaka za 2017.g.**

**I.**

Općina Privlaka Drugim izmjenama i dopunama programa javnih potreba socijalne skrbi za 2017.godinu pomaže podmirivanju osnovnih životnih potreba socijalno ugroženih, nemoćnih i drugih osoba koje one same ili uz pomoć članova obitelji ne mogu zadovoljiti , te pomoć Udruženjima građana i društvenim organizacijama koje u svom programu naročito njeguju slične aktivnosti.

Financijska sredstva za Program javnih potreba socijalne skrbi Općina Privlaka planira u Prvim izmjenama i dopunama proračuna za 2017. godinu u iznosu od 536.220,00 kn.

Programom javnih potreba socijalne skrbi u Općini Privlaka za 2017. godinu financirat će se slijedeći oblici pomoći građanima i obiteljima:

jednokratna novčana pomoć građanima i obiteljima 133.420,00 kn

jednokratna novčana pomoć za novorođeno dijete 69.000,00 kn

sufinanciranje prijevoza učenika srednjih škola 100.000,00 kn

stipendije studentima 150.000,00 kn

tekuće donacije građanima 20.000,00 kn

sufinanciranje nabavke udžbenika 70.000,00 kn

- pomoć sportašima amaterima 6.000,00 kn

Drugim izmjenama i dopunama programa javnih potreba socijalne skrbi u Općini Privlaka za 2017. godinu financirat će se slijedeća Udruženja građana i društvenih organizacija koje u svom programu njeguju socijalne aktivnosti:

DDK aktiv Privlaka 20.000,00 kn

**II.**

Socijalno ugroženim građanima i obiteljima na području Općine Privlaka pruža se jednokratna novčana pomoć u novcu sukladno Pravilnikom o utvrđivanju kriterija za ostvarivanje prava na jednokratnu pomoć .

Jednokratna novčana pomoć za novorođeno dijete roditeljima koji imaju prebivalište na području Općine Privlaka isplaćuje se sukladno Odluci općinskog vijeća o isplati jednokratne novčane pomoći za novorođeno dijete.

Učenicima srednjih škola sa područja Općine Privlaka koji postižu odličan uspjeh tijekom školovanja, učenicima koji dolaze iz socijalno ugroženih obitelji plaćaju se troškovi učeničkih pokaza autobusnih karti, a sukladno odluci Općinskog načelnika.

Stipendije se isplaćuju studentima koji su ostvarili pravo na stipendiju putem provedenih natječaja za isplatu stipendija , a natječaj se provodi krajem kalendarske godine.

U suradnji sa Općinom Privlaka DDK Aktiv Privlaka tijekom godine organizira akcije dobrovoljnog darivanja krvi, vrši animaciju građana za ovaj humanitarni čin.

**III.**

Druge izmjene i dopune programa javnih potreba socijalne skrbi u Općini Privlaka za 2017. godinu stupaju na snagu danom objave u Službenom glasniku Zadarske županije , a primjenjuju se od 01. siječnja 2017 .godine.

KLASA : 550-01/16-01/03

URBROJ: 2198/28-01-17-4

Privlaka, 19. prosinca 2017.g.

OPĆINSKO VIJEĆE

OPĆINE PRIVLAKA

Predsjednik:

Nikica Begonja